JAS "2025Q3

บริษัท จัสมิน อินเตอร์เนชั่นแนล จำกัด (มหาชน) และบริษัทย่อย

หมายเหตุประกอบงบการเงินระหว่างกาลแบบย่อ

สำหรับงวดสามเดือนและเก้าเดือนสิ้นสุดวันที่ 30 กันยายน 2568

1.	ข้อมูลทั่วไป

1.1	ข้อสมมติทางการบัญชี

ณ วันที่ 30 กันยายน 2568 กลุ่มบริษัทมีสินทรัพย์หมุนเวียนรวมจำนวน 7,072 ล้านบาท ซึ่งรวมถึงลูกหนี้การค้าบริษัทผู้ให้สัมปทานตามคำพิพากษาของศาลปกครองสูงสุดตามที่กล่าวไว้ในหมายเหตุประกอบ                         งบการเงินระหว่างกาลข้อ 3 และหนี้สินหมุนเวียนรวมจำนวน 5,621 ล้านบาท โดยหนี้สินหมุนเวียน                             ส่วนใหญ่ประกอบด้วยเงินกู้ยืมระยะสั้นจากสถาบันการเงิน เจ้าหนี้การค้าและเจ้าหนี้หมุนเวียนอื่น ซึ่งรวมเจ้าหนี้หลักรายหนึ่งของบริษัท จัสมิน เทคโนโลยี โซลูชั่น จำกัด (มหาชน) (“เจทีเอส”) ที่ถึงกำหนดชำระแล้ว และส่วนของหุ้นกู้ของเจทีเอสที่ถึงกำหนดชำระภายในหนึ่งปี ตามมติอนุมัติผ่อนผันของที่ประชุม                            ผู้ถือหุ้นกู้ในเดือนพฤษภาคม 2568 ตามที่กล่าวไว้ในหมายเหตุประกอบงบการเงินระหว่างกาลข้อ 14 นอกจากนี้ บริษัทฯ มีภาระผูกพันเกี่ยวกับค่าลิขสิทธิ์การถ่ายทอดสดฟุตบอลพรีเมียร์ลีกและเอฟเอคัพที่จะครบกำหนดชำระในไตรมาสที่ 2 ปี 2569 ตามที่กล่าวไว้ในหมายเหตุประกอบงบการเงินระหว่างกาลข้อ 7

ฝ่ายบริหารของกลุ่มบริษัทอยู่ระหว่างการดำเนินการตามแผนการดำเนินงานที่วางไว้ ซึ่งรวมถึงการเข้าทำธุรกิจใหม่เกี่ยวกับการถ่ายทอดสดฟุตบอลพรีเมียร์ลีกและเอฟเอคัพ และธุรกิจการให้บริการโครงข่ายโทรคมนาคมเดิม รวมถึงมีแผนสำรองที่จะเข้าเจรจากับเจ้าหนี้สถาบันการเงินเมื่อครบกำหนดชำระ                โดยการปรับวงเงินกู้ยืมและเพิ่มหลักประกันเมื่อมีเหตุจำเป็นเพื่อรักษาสภาพคล่อง นอกจากนี้ ฝ่ายบริหารของบริษัทย่อยอยู่ระหว่างเจรจากับเจ้าหนี้รายหลักเพื่อขอผ่อนผันระยะเวลาการจ่ายชำระหนี้สิน                    ที่ถึงกำหนดชำระแล้ว จากแผนการดำเนินงานตามที่กล่าวข้างต้นประกอบกับเงินรับชำระจากบริษัท               ผู้ให้สัมปทานตามที่กล่าวข้างต้น ทำให้ฝ่ายบริหารของกลุ่มบริษัทเชื่อมั่นว่า กลุ่มบริษัทจะมีกระแสเงินสดเพียงพอที่จะสามารถชำระหนี้สินและภาระผูกพันต่าง ๆ ได้ตามข้อตกลงและเงื่อนไขที่กำหนดไว้และ                จะยังคงสามารถดำเนินงานได้อย่างต่อเนื่อง ดังนั้นงบการเงินนี้จึงยังคงจัดทำขึ้นโดยใช้เกณฑ์การบัญชีสำหรับกิจการที่ดําเนินงานต่อเนื่อง

1.2	เกณฑ์ในการจัดทำงบการเงินระหว่างกาล

งบการเงินระหว่างกาลนี้จัดทำขึ้นตามมาตรฐานการบัญชี ฉบับที่ 34 เรื่อง การรายงานทางการเงินระหว่างกาล โดยบริษัทฯ นำเสนองบการเงินระหว่างกาลแบบย่อ บริษัทฯ ได้แสดงรายการในงบฐานะการเงิน                    งบกำไรขาดทุนเบ็ดเสร็จ งบการเปลี่ยนแปลงส่วนของผู้ถือหุ้น และงบกระแสเงินสด ในรูปแบบเช่นเดียวกับงบการเงินประจำปี และจัดทำหมายเหตุประกอบงบการเงินระหว่างกาลในรูปแบบย่อ

งบการเงินระหว่างกาลนี้จัดทำขึ้นเพื่อให้ข้อมูลเพิ่มเติมจากงบการเงินประจำปีที่นำเสนอครั้งล่าสุด ดังนั้นงบการเงินระหว่างกาลจึงเน้นการให้ข้อมูลเกี่ยวกับกิจกรรม เหตุการณ์ และสถานการณ์ใหม่ ๆ เพื่อไม่ให้ข้อมูลที่นำเสนอซ้ำซ้อนกับข้อมูลที่ได้รายงานไปแล้ว ผู้ใช้งบการเงินควรใช้งบการเงินระหว่างกาลนี้ควบคู่ไปกับงบการเงินประจำปีล่าสุด

งบการเงินระหว่างกาลฉบับภาษาไทยเป็นงบการเงินฉบับที่บริษัทฯ ใช้เป็นทางการตามกฎหมาย 
งบการเงินระหว่างกาลฉบับภาษาอังกฤษแปลจากงบการเงินระหว่างกาลฉบับภาษาไทยนี้

1.3	เกณฑ์ในการจัดทำงบการเงินรวม

งบการเงินรวมระหว่างกาลนี้จัดทำขึ้นโดยรวมงบการเงินของบริษัทฯ และบริษัทย่อย (“กลุ่มบริษัท”) 
โดยใช้หลักเกณฑ์เดียวกับงบการเงินรวมสำหรับปีสิ้นสุดวันที่ 31 ธันวาคม 2567 และไม่มีการเปลี่ยนแปลงโครงสร้างที่สำคัญเกี่ยวกับบริษัทย่อยในระหว่างงวด ยกเว้นการจัดตั้งบริษัทย่อยแห่งหนึ่งตามที่กล่าวไว้                                      ในหมายเหตุประกอบงบการเงินข้อ 5

1.4	นโยบายการบัญชี

งบการเงินระหว่างกาลนี้จัดทำขึ้นโดยใช้นโยบายการบัญชีและวิธีการคำนวณเช่นเดียวกับที่ใช้ในงบการเงินสำหรับปีสิ้นสุดวันที่ 31 ธันวาคม 2567 และกลุ่มบริษัทได้นำนโยบายการบัญชีเกี่ยวกับตราสารอนุพันธ์             มาถือปฏิบัติดังนี้

ตราสารอนุพันธ์

กลุ่มบริษัทใช้สัญญาซื้อขายเงินตราต่างประเทศล่วงหน้า เพื่อป้องกันความเสี่ยงจากความผันผวนของอัตราแลกเปลี่ยน

กลุ่มบริษัทรับรู้มูลค่าเริ่มแรกของตราสารอนุพันธ์ด้วยมูลค่ายุติธรรม ณ วันที่ทำสัญญา และวัดมูลค่าในภายหลังด้วยมูลค่ายุติธรรม โดยรับรู้การเปลี่ยนแปลงของมูลค่ายุติธรรมในภายหลังในส่วนของกำไรหรือขาดทุน ทั้งนี้ กลุ่มบริษัทแสดงตราสารอนุพันธ์เป็นสินทรัพย์ทางการเงินเมื่อมีมูลค่ายุติธรรมมากกว่าศูนย์ และแสดงเป็นหนี้สินทางการเงินเมื่อมีมูลค่ายุติธรรมน้อยกว่าศูนย์

กลุ่มบริษัทแสดงตราสารอนุพันธ์ที่มีอายุสัญญาคงเหลือมากกว่า 12 เดือนและยังไม่ถึงกำหนดชำระภายใน 12 เดือน เป็นสินทรัพย์ไม่หมุนเวียนอื่น หรือหนี้สินไม่หมุนเวียนอื่น และแสดงตราสารอนุพันธ์อื่นเป็นสินทรัพย์หมุนเวียน หรือหนี้สินหมุนเวียน

มาตรฐานการรายงานทางการเงินที่มีการปรับปรุงซึ่งมีผลบังคับใช้สำหรับงบการเงินที่มีรอบระยะเวลาบัญชีเริ่มในหรือหลังวันที่ 1 มกราคม 2568 ไม่มีผลกระทบอย่างเป็นสาระสำคัญต่องบการเงินของกลุ่มบริษัท

ค่าสิทธิถ่ายทอดสดฟุตบอลพรีเมียร์ลีกและเอฟเอคัพ

ค่าสิทธิถ่ายทอดสดฟุตบอลจะบันทึกเป็นต้นทุนบริการ โดยการคำนวณจากมูลค่าของสิทธิแต่ละฤดูกาลตลอดช่วงระยะเวลาการแข่งขัน ค่าสิทธิที่บริษัทฯ จ่ายชำระไปก่อนสำหรับรายการออกอากาศที่บริษัทฯ         จะได้รับประโยชน์ในอนาคตจะรับรู้เป็นเงินจ่ายล่วงหน้าค่าสิทธิในงบฐานะการเงิน

2.	รายการธุรกิจกับกิจการที่เกี่ยวข้องกัน

ในระหว่างงวด กลุ่มบริษัทมีรายการธุรกิจที่สำคัญกับบุคคลหรือกิจการที่เกี่ยวข้องกัน รายการธุรกิจดังกล่าวเป็นไปตามเงื่อนไขทางการค้าและเกณฑ์ตามที่ตกลงกันระหว่างกลุ่มบริษัทและบุคคลหรือกิจการที่เกี่ยวข้องกันเหล่านั้น ซึ่งเป็นไปตามปกติธุรกิจ ทั้งนี้ ไม่มีการเปลี่ยนแปลงที่มีสาระสำคัญในนโยบาย
การกำหนดราคาของรายการธุรกิจกับกิจการที่เกี่ยวข้องกัน

รายการธุรกิจกับกิจการที่เกี่ยวข้องกันสามารถสรุปได้ดังนี้

ยอดคงค้างระหว่างกลุ่มบริษัทและกิจการที่เกี่ยวข้องกันมีรายละเอียดดังนี้

ยอดคงเหลือของเงินให้กู้ยืมระยะสั้นและเงินกู้ยืมระยะสั้นระหว่างกลุ่มบริษัทและการเคลื่อนไหว
ของเงินกู้ยืมดังกล่าวมีรายละเอียดดังนี้

ค่าตอบแทนกรรมการและผู้บริหาร

3.	ลูกหนี้การค้าและลูกหนี้หมุนเวียนอื่น

ยอดคงเหลือของลูกหนี้การค้าของบริษัท จัสมิน ซับมารีน เทเลคอมมิวนิเคชั่นส์ จำกัด (“เจเอสทีซี”) 
ณ วันที่ 30 กันยายน 2568 จำนวน 2,518 ล้านบาท เป็นลูกหนี้การค้าจากการให้บริการภายใต้สัญญา
ร่วมลงทุนระหว่างเจเอสทีซีและบริษัท ทีโอที จำกัด (มหาชน) (“ทีโอที”) ซึ่งภายหลังได้ดำเนินการควบรวมเป็นบริษัท โทรคมนาคมแห่งชาติ จำกัด (มหาชน) (“เอ็นที”) ตามที่ได้เปิดเผยไว้ในหมายเหตุประกอบ
งบการเงินข้อ 9 ในงบการเงินประจำปี 2567 ต่อมา เมื่อวันที่ 31 กรกฎาคม 2568 เจเอสทีซีได้รับทราบคำสั่งของศาลปกครองสูงสุดที่ไม่รับอุทธรณ์ของเอ็นทีและเพิกถอนกระบวนการพิจารณาของเอ็นทีทั้งหมด                                      เป็นเหตุให้คดีถึงที่สุด ส่งผลให้เอ็นทีต้องชำระยอดคงค้างพร้อมดอกเบี้ยจำนวน 3,395 ล้านบาท                 และดอกเบี้ยของเงินต้นจำนวน 2,518 ล้านบาท ตามกฎหมายซึ่งคำนวณนับแต่วันที่เสนอข้อพิพาทจนถึงวันที่ชำระเงินจนเสร็จสิ้น ต่อมา เจเอสทีซีและเอ็นทีได้ตกลงร่วมกันโดยเอ็นทีจะต้องชำระยอดคงค้างและดอกเบี้ยจำนวน 3,395 ล้านบาท และดอกเบี้ยที่คำนวณจากเงินต้นจำนวน 2,518 ล้านบาท ซึ่งคำนวณนับแต่วันที่เสนอข้อพิพาทจนถึงวันที่ 29 สิงหาคม 2568 เป็นจำนวน 1,742 ล้านบาท รวมเป็นเงินทั้งสิ้น 5,137 ล้านบาท ดังนั้น กลุ่มบริษัทจึงรับรู้ดอกเบี้ยรับจากผลตัดสินคดีพิพาทดังกล่าวรวมเป็นจำนวน 2,619           ล้านบาท ในงบกำไรขาดทุนเบ็ดเสร็จรวมสำหรับงวดปัจจุบัน

ต่อมา เมื่อวันที่ 9 ตุลาคม 2568 เอ็นทีได้วางเงินตามคำสั่งของศาลปกครองสูงสุดจำนวนประมาณ 5,066 ล้านบาท (ยอดสุทธิหลังหักภาษี ณ ที่จ่าย) ต่อศาลปกครองกลางเรียบร้อยแล้ว ปัจจุบัน เจเอสทีซีอยู่ระหว่างดำเนินการทางเอกสารเพื่อรับชำระเงินดังกล่าว

ทั้งนี้ ในส่วนของคดีที่เอ็นทีได้เสนอข้อพิพาทต่อสถาบันอนุญาโตตุลาการเมื่อวันที่ 19 สิงหาคม 2559                   เพื่อเรียกคืนเงินส่วนแบ่งรายได้ที่เจเอสทีซีได้รับเกินตามสัญญาร่วมลงทุนเดียวกันนี้ พร้อมเรียก                            ค่าเสียโอกาสรวมเป็นจำนวนเงิน 9,931 ล้านบาท ซึ่งเจเอสทีซีได้รับคำชี้ขาดจากสถาบันอนุญาโตตุลาการให้ชำระเงินค่าเสียหายแก่เอ็นทีเป็นจำนวนเงิน 16 ล้านบาท พร้อมดอกเบี้ยในอัตราร้อยละ 7.5 ต่อปี จนกว่าจะชำระเสร็จสิ้นนั้น ปัจจุบันคดีอยู่ระหว่างการพิจารณาของศาลปกครองกลาง

4.	สินทรัพย์ทางการเงินหมุนเวียนอื่น

ในเดือนมกราคม 2568 บริษัทฯ ได้ขายหน่วยลงทุนทั้งหมดในกองทุนรวมโครงสร้างพื้นฐานบรอดแบนด์อินเทอร์เน็ต สามบีบี (“3BBIF”) เพื่อบริหารสภาพคล่องรองรับการจ่ายชำระค่าสิทธิในการถ่ายทอดรายการฟุตบอล ตามมติอนุมัติของที่ประชุมคณะกรรมการบริษัทฯ เมื่อวันที่ 13 พฤศจิกายน 2567

เมื่อวันที่ 20 พฤษภาคม 2568 ที่ประชุมคณะกรรมการบริษัทของบริษัทย่อยแห่งหนึ่ง มีมติอนุมัติการขายตราสารทุนที่อยู่ในความต้องการของตลาดทั้งหมดเพื่อการลงทุนในตราสารทุนที่อยู่ในความต้องการของตลาดอื่น โดยมอบอำนาจให้บุคคลที่ได้รับมอบหมายพิจารณาความเหมาะสมของการทำรายการเพื่อให้สอดคล้องกับสถานการณ์ ณ ขณะนั้น

ณ วันที่ 30 กันยายน 2568 หน่วยลงทุนในกองทุนรวมวัดมูลค่ายุติธรรมในระดับที่ 2 และตราสารทุนที่อยู่ในความต้องการของตลาด วัดมูลค่าด้วยมูลค่ายุติธรรมในระดับที่ 1 และไม่มีการโอนรายการระหว่าง             ลำดับชั้นของมูลค่ายุติธรรม

5.	เงินลงทุนในบริษัทย่อย

ณ วันที่ 30 กันยายน 2568 กลุ่มบริษัทได้นำหุ้นสามัญของเจทีเอสที่ถือโดยบริษัทฯ จำนวน 312 ล้านหุ้น และบริษัทย่อยจำนวน 18 ล้านหุ้น ไปค้ำประกันเงินกู้ยืมระยะสั้นจากสถาบันการเงินและหุ้นกู้ระยะยาวตามที่กล่าวไว้ในหมายเหตุประกอบงบการเงินระหว่างกาลข้อ 10 และข้อ 14 ตามลำดับ

บริษัท จัสมิน เทคโนโลยี โซลูชั่น จำกัด (มหาชน) (“เจทีเอส”)

ในระหว่างงวดปัจจุบัน บริษัท พรีเมียม แอสเซท จำกัด (“พีเอ”) ซึ่งเป็นบริษัทย่อยของบริษัทฯ ได้เข้าซื้อหุ้นเจทีเอสจำนวน 20 ล้านหุ้น คิดเป็นเงินจำนวน 703 ล้านบาท สัดส่วนการถือหุ้นของกลุ่มบริษัทใน                     เจทีเอสจึงเพิ่มขึ้นร้อยละ 3 และมี “ส่วนต่ำกว่าทุนจากการเปลี่ยนแปลงสัดส่วนเงินลงทุนในบริษัทย่อย” ตามที่ได้แสดงไว้ในงบการเปลี่ยนแปลงส่วนของผู้ถือหุ้นรวมสำหรับงวดปัจจุบัน การเข้าทำรายการดังกล่าวเป็นไปตามมติของที่ประชุมคณะกรรมการบริษัทของบริษัทย่อย

บริษัท จัสมิน ซับมารีน เทเลคอมมิวนิเคชั่นส์ จำกัด (“เจเอสทีซี”)

เมื่อวันที่ 6 สิงหาคม 2568 ที่ประชุมวิสามัญผู้ถือหุ้นของเจเอสทีซีมีมติอนุมัติให้เจเอสทีซีเพิ่มทุน                           จดทะเบียนเพื่อนำเงินไปลงทุนในพีเอจำนวน 300 ล้านบาท จากเดิมจำนวน 1,550 ล้านบาท เป็น 1,850 ล้านบาท โดยการออกหุ้นสามัญเพิ่มทุนจำนวน 3 ล้านหุ้น มูลค่าที่ตราไว้หุ้นละ 100 บาท เสนอขายให้แก่บริษัทฯ                                    ทั้งจำนวน เจเอสทีซีได้จดทะเบียนเพิ่มทุนกับกระทรวงพาณิชย์แล้วเมื่อวันที่ 20 สิงหาคม 2568 ในระหว่างงวด บริษัทฯ ได้จ่ายชำระค่าหุ้นเพิ่มทุนที่เจเอสทีซีเรียกชำระแล้วร้อยละ 60 เป็นจำนวน 180 ล้านบาท                                    การเพิ่มทุนดังกล่าวไม่ทำให้สัดส่วนการถือหุ้นของบริษัทฯ และกลุ่มบริษัทเปลี่ยนแปลงแต่อย่างใด

ต่อมาเจเอสทีซีได้เรียกชำระค่าหุ้นเพิ่มอีกร้อยละ 14 รวมเป็นร้อยละ 74 บริษัทฯ ได้จ่ายชำระค่าหุ้นเพิ่มทุนแล้วเป็นจำนวน 42 ล้านบาท เมื่อวันที่ 2 ตุลาคม 2568

บริษัท พรีเมียม แอสเซท จำกัด (“พีเอ”)

เมื่อวันที่ 6 สิงหาคม 2568 ที่ประชุมวิสามัญผู้ถือหุ้นของพีเอมีมติอนุมัติให้พีเอเพิ่มทุนจดทะเบียน                     เพื่อรองรับการดำเนินธุรกิจในอนาคตจำนวน 300 ล้านบาท จากเดิมจำนวน 1,300 ล้านบาท เป็น 1,600 ล้านบาท โดยการออกหุ้นสามัญเพิ่มทุนจำนวน 30 ล้านหุ้น มูลค่าที่ตราไว้หุ้นละ 10 บาท เสนอขายให้แก่                            เจเอสทีซีทั้งจำนวน พีเอได้จดทะเบียนเพิ่มทุนกับกระทรวงพาณิชย์แล้วเมื่อวันที่ 20 สิงหาคม 2568                                  ในระหว่างงวดเจเอสทีซีได้จ่ายชำระค่าหุ้นเพิ่มทุนที่พีเอเรียกชำระแล้วร้อยละ 86 เป็นจำนวน 258 ล้านบาท และการเพิ่มทุนดังกล่าวไม่ทำให้สัดส่วนการถือหุ้นของกลุ่มบริษัทเปลี่ยนแปลงแต่อย่างใด

ต่อมาพีเอได้เรียกชำระค่าหุ้นเพิ่มอีกร้อยละ 14 รวมเป็นร้อยละ 100 เจเอสทีซีได้จ่ายชำระค่าหุ้นเพิ่มทุนแล้วเป็นจำนวน 42 ล้านบาท เมื่อวันที่ 2 ตุลาคม 2568

JasTel (Hong Kong) Co., Ltd. (“JTHK”)

เมื่อวันที่ 8 สิงหาคม 2568 ที่ประชุมคณะกรรมการบริษัทของบริษัทย่อยมีมติอนุมัติให้บริษัทย่อยแห่งหนึ่งจัดตั้งและถือหุ้นทั้งหมดในบริษัทย่อยแห่งใหม่ในฮ่องกง เพื่อขยายธุรกิจการให้บริการอินเทอร์เน็ตและโครงข่ายโทรคมนาคมในต่างประเทศ ด้วยทุนจดทะเบียนเริ่มแรก 1,000 ดอลลาร์สหรัฐ ต่อมาเมื่อวันที่                    16 กันยายน 2568 JTHK ได้จดทะเบียนจัดตั้งในฮ่องกงเรียบร้อยแล้ว

6.	ที่ดิน อาคารและอุปกรณ์

เจทีเอสได้เข้าลงทุนในธุรกิจเหมืองขุดบิทคอยน์ ซึ่งเป็นธุรกิจที่มีความเสี่ยงและความผันผวนของราคา             บิทคอยน์และตัวแปรที่สำคัญต่าง ๆ ซึ่งไม่สามารถควบคุมได้ รวมถึงการเปลี่ยนแปลงของกฎระเบียบและเทคโนโลยีในอนาคต และอาจส่งผลกระทบต่อมูลค่าสินทรัพย์ในธุรกรรมเหมืองขุดบิทคอยน์ในอนาคต อย่างไรก็ตาม ฝ่ายบริหารของกลุ่มบริษัทเห็นว่า การลงทุนดังกล่าวเป็นการลงทุนในระยะยาวที่เพิ่มโอกาสในการสร้างรายได้ให้แก่กลุ่มบริษัท

ณ วันที่ 30 กันยายน 2568 กลุ่มบริษัทมีมูลค่าสุทธิตามบัญชีของเงินลงทุนในสินทรัพย์ที่เกี่ยวข้องกับธุรกรรมเหมืองขุดบิทคอยน์เป็นจำนวน 178 ล้านบาท (สุทธิจากค่าเผื่อการด้อยค่าของอาคารและอุปกรณ์จำนวน 539 ล้านบาท) และมีมูลค่าสินทรัพย์สกุลเงินดิจิทัลที่ได้จากการขุดและซื้อคงเหลือเป็นจำนวน 23                                  ล้านบาท (เฉพาะบริษัทฯ: 4 ล้านบาท) ตามที่ได้กล่าวไว้ในหมายเหตุประกอบงบการเงินระหว่างกาลข้อ 8 โดยกลุ่มบริษัทพิจารณามูลค่าที่คาดว่าจะได้รับคืนของหน่วยสินทรัพย์ที่ก่อให้เกิดเงินสดที่เกี่ยวข้องกับธุรกิจเหมืองขุดบิทคอยน์ดังกล่าวจากมูลค่ายุติธรรมหักต้นทุนในการขายโดยใช้มูลค่าต้นทุนทดแทนสุทธิ (Depreciated Replacement Cost) ซึ่งประเมินโดยผู้เชี่ยวชาญอิสระและสอบทานโดยฝ่ายบริหารของ                     เจทีเอสในการประเมินมูลค่ายุติธรรม โดยมีลำดับชั้นของมูลค่ายุติธรรมเป็นระดับ 2 และฝ่ายบริหารของ                      เจทีเอสได้ใช้เป็นเกณฑ์ในการพิจารณาค่าเผื่อการด้อยค่าของสินทรัพย์ดังกล่าว

ณ วันที่ 30 กันยายน 2568 บริษัทย่อยได้นำที่ดินและสิ่งปลูกสร้างมูลค่าสุทธิตามบัญชีจำนวนประมาณ 543 ล้านบาท ไปค้ำประกันวงเงินสินเชื่อที่กลุ่มบริษัทได้รับจากสถาบันการเงิน และให้การสนับสนุน                      ด้านหลักประกันการปฏิบัติตามสัญญาให้บริการพาดสายสื่อสารบนเสาไฟฟ้าของบริษัทที่ไม่เกี่ยวข้องกันแห่งหนึ่งที่ทำกับการไฟฟ้าส่วนภูมิภาคตามสัญญาให้การสนับสนุนด้านหลักประกัน

7.	เงินจ่ายล่วงหน้าค่าสิทธิถ่ายทอดสดฟุตบอลพรีเมียร์ลีกและเอฟเอคัพ

เมื่อวันที่ 11 พฤศจิกายน 2567 ที่ประชุมคณะกรรมการบริษัทฯ มีมติให้นำเสนอต่อที่ประชุมวิสามัญ             ผู้ถือหุ้นของบริษัทฯ เพื่อพิจารณาอนุมัติการเข้าทำธุรกรรมเพื่อให้บริษัทฯ ได้รับสิทธิแต่เพียงผู้เดียว (Exclusivity right) ในการถ่ายทอดสดรายการฟุตบอลพรีเมียร์ลีกและเอฟเอคัพบนอินเทอร์เน็ตทีวี (Internet TV) และดิจิทัลทีวี (Digital TV) รวมถึงชุดวิดีโอสั้น (Clips package) ตลอดระยะเวลารายการฟุตบอลพรีเมียร์ลีกและเอฟเอคัพ 3 ฤดูกาล ในประเทศไทย ประเทศลาว และประเทศกัมพูชา โดยเริ่มตั้งแต่ต้นฤดูกาลฟุตบอลพรีเมียร์ลีกที่ 2025/26 หรือ 6 ฤดูกาล ในกรณีที่บริษัทฯ ได้รับแจ้งจาก The Football Association Premier League Limited  (FAPL) เป็นลายลักษณ์อักษรภายในวันที่ 1 ธันวาคม โดยมีมูลค่ารวมทั้งสิ้นไม่ต่ำกว่า 560 ล้านเหรียญสหรัฐฯ หรือคิดเป็น 19,168 ล้านบาท และมีมติให้กำหนดวันประชุมวิสามัญผู้ถือหุ้น ครั้งที่ 1/2568 ในวันที่ 7 มกราคม 2568 เพื่อพิจารณาอนุมัติการเข้าทำรายการดังกล่าว ต่อมา บริษัทฯ ได้เข้าลงนามใน Standstill Agreement กับ FAPL เพื่อให้ได้รับสิทธิแต่เพียงผู้เดียว                  โดยสัญญาดังกล่าวจะมีผลจนถึงวันที่ 15 มกราคม 2568 หรือวันที่พ้น 45 วันนับจากวันที่ FAPL นำส่งร่างสัญญาถ่ายทอดสดฟุตบอลพรีเมียร์ลีกให้แก่บริษัทฯ แล้วแต่วันใดจะเกิดขึ้นหลัง (วันสิ้นสุดของ Standstill Agreement) ซึ่งบริษัทฯ จะต้องลงนามสัญญาถ่ายทอดสดฟุตบอลพรีเมียร์ลีกภายในวันสิ้นสุดของ Standstill Agreement โดยบริษัทฯ สามารถขอขยายระยะเวลาออกไปได้หากได้รับความยินยอมจาก FAPL นอกจากนี้บริษัทฯ ได้จ่ายค่าตอบแทนการได้ใช้สิทธิซึ่งต้องชำระล่วงหน้าจำนวน 40 ล้านเหรียญสหรัฐฯ หรือคิดเป็นเงิน 1,369 ล้านบาท โดยบริษัทฯ ได้รับแจ้งจาก FAPL เป็นลายลักษณ์อักษรภายในกำหนดเวลาดังกล่าว เนื่องจากบริษัทฯ อยู่ระหว่างรวบรวมเอกสารรายละเอียดและข้อมูลที่เกี่ยวข้องเพิ่มเติม บริษัทฯ      จึงได้เลื่อนประชุมวิสามัญผู้ถือหุ้นมาเป็นวันที่ 23 มกราคม 2568

ต่อมา เมื่อวันที่ 23 มกราคม 2568 ที่ประชุมวิสามัญผู้ถือหุ้นของบริษัทฯ มีมติอนุมัติการเข้าทำธุรกรรม          การถ่ายทอดสดรายการฟุตบอลพรีเมียร์ลีกและเอฟเอคัพ และอนุมัติการชำระเงินประกันสัญญา Standstill Agreement ให้แก่ FAPL ซึ่งบริษัทฯ ได้ดำเนินการแล้วเมื่อวันที่ 12 พฤศจิกายน 2567 จำนวน 40                           ล้านเหรียญสหรัฐฯ หรือคิดเป็นเงิน 1,369 ล้านบาท นอกจากนี้ ที่ประชุมผู้ถือหุ้นของบริษัทฯ ได้อนุมัติ                              การเข้าทำธุรกรรมเพื่อการเผยแพร่คอนเทนต์รายการฟุตบอลพรีเมียร์ลีกและเอฟเอคัพผ่านแพลตฟอร์มสตรีมมิ่งออนไลน์กับบริษัทที่เกี่ยวข้องกัน

เมื่อวันที่ 30 มกราคม 2568 บริษัทฯ ได้เข้าทำสัญญาการได้รับสิทธิและบริการถ่ายทอดสดฟุตบอล               พรีเมียร์ลีกในประเทศไทย ลาวและกัมพูชากับ FAPL ซึ่งมีมูลค่าสัญญารวมเป็นจำนวน 527                                   ล้านเหรียญสหรัฐฯ หรือคิดเป็นเงิน 17,883 ล้านบาท (อ้างอิงอัตราแลกเปลี่ยนธนาคารแห่งประเทศไทย                                ณ วันที่เข้าทำสัญญา) ทั้งนี้ มูลค่าสัญญาดังกล่าวยังไม่รวมภาษีที่เกี่ยวข้อง โดยตามเงื่อนไขที่ระบุในสัญญา บริษัทฯ จะต้องจ่ายชำระเป็นจำนวน 6 งวด โดยเริ่มจ่ายชำระงวดแรกในวันที่ 28 กุมภาพันธ์ 2568 หรือ                                แบ่งชำระเป็น 12 งวด โดยเริ่มจ่ายชำระงวดแรกในวันที่ 1 กรกฎาคม 2568 ในกรณีที่บริษัทฯ สามารถจัดหาหนังสือค้ำประกันธนาคารพาณิชย์ที่ระบุไว้ในสัญญาให้แก่ FAPL ได้ในวันที่ลงนามในสัญญา ทั้งนี้                               เงินประกันสัญญาจำนวน 40 ล้านเหรียญสหรัฐฯ ถือเป็นส่วนหนึ่งของการจ่ายชำระค่าตอบแทนการได้รับสิทธิดังกล่าว ส่งผลให้มียอดคงเหลือของค่าตอบแทนที่ต้องจ่ายชำระให้แก่ FAPL จำนวน 487                                  ล้านเหรียญสหรัฐฯ หรือคิดเป็นเงิน 16,526 ล้านบาท เมื่อวันที่ 27 กุมภาพันธ์ 2568 บริษัทฯ ได้จ่ายชำระงวดที่ 1 จำนวนประมาณ 53 ล้านเหรียญสหรัฐฯ หรือคิดเป็นเงิน 1,786 ล้านบาท ต่อมาเมื่อวันที่ 29 เมษายน 2568 บริษัทฯ ได้จ่ายชำระงวดที่ 2 จำนวนประมาณ 44 ล้านเหรียญสหรัฐฯ หรือคิดเป็นเงิน 1,479 ล้านบาท

เมื่อวันที่ 13 มิถุนายน 2568 บริษัทฯ ได้เข้าทำสัญญาการได้รับสิทธิและบริการถ่ายทอดสดฟุตบอล
เอฟเอคัพในประเทศไทย ประเทศลาว และประเทศกัมพูชากับ FAPL ซึ่งมีมูลค่าสัญญารวมเป็นจำนวน 22                                   ล้านเหรียญสหรัฐฯ หรือคิดเป็นเงิน 716 ล้านบาท (อ้างอิงอัตราแลกเปลี่ยนธนาคารแห่งประเทศไทย                                ณ วันที่เข้าทำสัญญา) ทั้งนี้ มูลค่าสัญญาดังกล่าวยังไม่รวมภาษีที่เกี่ยวข้อง โดยตามเงื่อนไขที่ระบุในสัญญา บริษัทฯ จะต้องจ่ายชำระเป็นจำนวน 6 งวด โดยเริ่มจ่ายชำระงวดแรกในวันที่ 20 มิถุนายน 2568 ต่อมา                    เมื่อวันที่ 17 มิถุนายน 2568 บริษัทฯ ได้จ่ายค่าสิทธิในการถ่ายทอดสดรายการฟุตบอลเอฟเอคัพงวดที่ 1 จำนวนประมาณ 3 ล้านเหรียญสหรัฐฯ หรือคิดเป็นเงิน 102 ล้านบาท

เมื่อวันที่ 22 กรกฎาคม 2568 บริษัทฯ ได้เข้าทำสัญญาได้รับสิทธิชุดวิดีโอสั้นฟุตบอลพรีเมียร์ลีก (Clips package) ในประเทศไทย ประเทศลาว และประเทศกัมพูชากับ FAPL ซึ่งมีมูลค่าสัญญารวมเป็นจำนวน        11 ล้านเหรียญสหรัฐฯ หรือคิดเป็นเงิน 356 ล้านบาท (อ้างอิงอัตราแลกเปลี่ยนธนาคารแห่งประเทศไทย         ณ วันที่เข้าทำสัญญา) ทั้งนี้ มูลค่าสัญญาดังกล่าวยังไม่รวมภาษีที่เกี่ยวข้อง โดยตามเงื่อนไขที่ระบุในสัญญา บริษัทฯ จะต้องจ่ายชำระเป็นจำนวน 6 งวด โดยเริ่มจ่ายชำระงวดแรกในวันที่ 29 กรกฎาคม 2568 ต่อมา เมื่อวันที่ 29 กรกฎาคม 2568 บริษัทฯ ได้จ่ายค่าสิทธิชุดวิดีโอสั้นฟุตบอลพรีเมียร์ลีกงวดที่ 1 จำนวนประมาณ 2 ล้านเหรียญสหรัฐฯ หรือคิดเป็นเงิน 50 ล้านบาท

ในระหว่างงวดปัจจุบัน บริษัทฯ รับรู้ค่าสิทธิถ่ายทอดสดฟุตบอลดังกล่าวจำนวน 462 ล้านบาท รวมอยู่ในต้นทุนขายและบริการในส่วนของกำไรหรือขาดทุน

ณ วันที่ 30 กันยายน 2568 บริษัทฯ มียอดคงเหลือของค่าตอบแทนที่ต้องจ่ายชำระในอนาคตจำนวน 418ล้านเหรียญสหรัฐฯ โดยเป็นส่วนที่จะถึงกำหนดชำระภายใน 1 ปี จำนวน 94 ล้านเหรียญสหรัฐฯ และส่วนที่ถึงกำหนดชำระมากกว่า 1 ปี แต่ไม่เกิน 5 ปี จำนวน 324 ล้านเหรียญสหรัฐฯ

8.	สินทรัพย์สกุลเงินดิจิทัล

บริษัทฯ วัดมูลค่ายุติธรรมของสินทรัพย์สกุลเงินดิจิทัลตามราคาปิดจาก CoinMarketCap ซึ่งจัดเป็นการวัดมูลค่ายุติธรรมตามข้อมูลระดับ 2

ณ วันที่ 30 กันยายน 2568 กลุ่มบริษัทมียอดคงเหลือของสินทรัพย์สกุลเงินดิจิทัลเป็นจำนวน 6.46 เหรียญ                        บิทคอยน์ (31 ธันวาคม 2567: 506.45 เหรียญบิทคอยน์) และเฉพาะบริษัทฯ จำนวน 1.44 เหรียญบิทคอยน์                            (31 ธันวาคม 2567: 380.51 เหรียญบิทคอยน์)

9.	สินทรัพย์ไม่มีตัวตน

10.	เงินกู้ยืมระยะสั้นจากสถาบันการเงิน

ในเดือนเมษายน 2568 บริษัทฯ ได้เข้าทำสัญญากู้ยืมเงินกับธนาคารพาณิชย์แห่งหนึ่ง โดยมีวงเงินกู้ไม่เกิน 1,700 ล้านบาท เพื่อชำระค่าสิทธิรายการฟุตบอลพรีเมียร์ลีกและเอฟเอคัพ และค่าใช้จ่ายอื่น ๆ ที่เกี่ยวข้อง               เงินกู้ยืมดังกล่าวคิดดอกเบี้ยในอัตราที่อ้างอิงกับ MLR และค้ำประกันโดยที่ดินพร้อมสิ่งปลูกสร้างของ              บริษัทย่อย หุ้นสามัญของบริษัทย่อยแห่งหนึ่งที่ถือโดยบริษัทฯ และบัญชีเงินฝากตามที่ระบุในสัญญา นอกจากนี้ ภายใต้สัญญาเงินกู้ดังกล่าว บริษัทฯ ต้องปฏิบัติตามเงื่อนไขทางการเงินบางประการตามที่ระบุในสัญญา เช่น การดำรงอัตราส่วนหนี้สินต่อส่วนของผู้ถือหุ้นและอัตราส่วนเงินให้สินเชื่อต่อมูลค่าหลักประกันให้เป็นไปตามอัตราที่กำหนดในสัญญา

11.	เจ้าหนี้การค้าและเจ้าหนี้หมุนเวียนอื่น

12.	สัญญาเช่า

12.1	สินทรัพย์สิทธิการใช้

12.2	หนี้สินตามสัญญาเช่า

13.	เงินกู้ยืมระยะยาวจากสถาบันการเงิน

ในเดือนเมษายน 2568 บริษัทย่อยแห่งหนึ่งได้เข้าทำสัญญากู้ยืมเงินระยะยาวกับบริษัทผู้ให้บริการสินเชื่อประเภทมีหลักทรัพย์ค้ำประกัน โดยมีวงเงินกู้ไม่เกิน 200 ล้านบาท เพื่อเป็นทุนหมุนเวียน เงินกู้ยืมดังกล่าว                มีกำหนดชำระคืนเงินต้นเป็นรายงวด โดยเริ่มตั้งแต่เดือนธันวาคม 2568 ถึงเดือนเมษายน 2571 คิดดอกเบี้ย                                ในอัตราที่อ้างอิงกับ MLR และค้ำประกันโดยที่ดินพร้อมสิ่งปลูกสร้างของบริษัทย่อย และค้ำประกันโดยบริษัทฯ

14.	หุ้นกู้ระยะยาว

เมื่อวันที่ 8 เมษายน 2565 เจทีเอสได้ออกหุ้นกู้ระยะยาวชนิดระบุชื่อผู้ถือ ประเภทไม่ด้อยสิทธิ มีประกันมีผู้แทนผู้ถือหุ้นกู้ และผู้ออกหุ้นกู้มีสิทธิไถ่ถอนหุ้นกู้ก่อนครบกำหนดไถ่ถอน ให้แก่ผู้ลงทุนสถาบันและ              ผู้ลงทุนรายใหญ่ เพื่อใช้เป็นเงินลงทุนในธุรกิจเหมืองขุดบิทคอยน์และจ่ายชำระหนี้ให้แก่สถาบันการเงิน เป็นจำนวนเงิน 740 ล้านบาท โดยมีอัตราดอกเบี้ยคงที่ร้อยละ 6.25 ต่อปี มีกำหนดชำระดอกเบี้ยทุก 3 เดือน และมีอายุ 3 ปี นับจากวันออกหุ้นกู้ (ครบกำหนดไถ่ถอนวันที่ 8 เมษายน 2568)

ต่อมาในเดือนกุมภาพันธ์ 2568 เจทีเอสได้ออกเสนอและเสนอขายหุ้นกู้ระยะยาวชนิดระบุชื่อผู้ถือ ประเภท             ไม่ด้อยสิทธิ มีประกัน มีผู้แทนผู้ถือหุ้นกู้ และผู้ออกหุ้นกู้มีสิทธิไถ่ถอนหุ้นกู้ก่อนครบกำหนดไถ่ถอน ให้แก่ผู้ลงทุนสถาบันและผู้ลงทุนรายใหญ่ เพื่อชำระคืนหุ้นกู้ที่จะครบกำหนดไถ่ถอนในเดือนเมษายน 2568 เป็นจำนวนเงิน 213 ล้านบาท โดยหุ้นกู้ดังกล่าวมีจำนวน 2 ชุด คือ ชุดที่ 1 จำนวน 90.6 ล้านบาท             อายุ 2 ปี อัตราดอกเบี้ยคงที่ร้อยละ 6.85 ต่อปี ชำระดอกเบี้ยทุก 3 เดือน ครบกำหนดไถ่ถอนในวันที่                   21 กุมภาพันธ์ 2570 และหุ้นกู้ชุดที่ 2 จำนวน 122.3 ล้านบาท อายุ 3 ปี อัตราดอกเบี้ยคงที่ร้อยละ 7.25 ต่อปี ชำระดอกเบี้ยทุก 3 เดือน ครบกำหนดไถ่ถอนในวันที่ 21 กุมภาพันธ์ 2571 โดยหุ้นกู้ทั้งสองชุดนี้ค้ำประกันโดยบริษัทฯ

ภายใต้ข้อกำหนดว่าด้วยสิทธิและหน้าที่ของผู้ออกหุ้นกู้ เจทีเอสต้องปฏิบัติตามเงื่อนไขทางการเงิน                       บางประการตามที่ระบุในสัญญา เช่น การดำรงอัตราส่วนหนี้สินที่มีดอกเบี้ยต่อส่วนของผู้ถือหุ้น และ               การจ่ายเงินปันผล

เมื่อวันที่ 10 มีนาคม 2568 เจทีเอสได้จ่ายชำระคืนหุ้นกู้ซึ่งจะครบกำหนดไถ่ถอนในวันที่ 8 เมษายน 2568 บางส่วน รวมเป็นจำนวน 215 ล้านบาท ต่อมาเมื่อวันที่ 8 เมษายน 2568 เจทีเอสได้จ่ายชำระคืนเพิ่มเติมเป็นจำนวนเงินรวม 104 ล้านบาท โดยมีมูลค่าที่ยังไม่ได้ไถ่ถอนจำนวน 422 ล้านบาท อย่างไรก็ตาม เมื่อวันที่ 16 พฤษภาคม 2568 ที่ประชุมผู้ถือหุ้นกู้ได้มีมติอนุมัติผ่อนผันให้ขยายระยะเวลาการจ่ายชำระคืนหุ้นกู้จำนวน 422 ล้านบาท จากเดิมครบกำหนดไถ่ถอนในวันที่ 8 เมษายน 2568 ออกไปเป็นภายในวันที่               8 กรกฎาคม 2569 โดยให้แบ่งชำระเป็นรายงวด 6 เดือน และเมื่อวันที่ 19 พฤษภาคม 2568 เจทีเอสได้รับความยินยอมจากผู้แทนผู้ถือหุ้นกู้ให้เปลี่ยนแปลงอัตราดอกเบี้ยเป็นจากเดิมร้อยละ 6.25 เป็นร้อยละ 7.00 ต่อปี นอกจากนี้ ในวันที่ 20 พฤษภาคม 2568 ที่ประชุมผู้ถือหุ้นกู้รุ่นอื่นได้มีมติอนุมัติผ่อนผันให้เหตุการณ์นี้ไม่ถือเป็นเหตุผิดนัดตามข้อกำหนดว่าด้วยสิทธิและหน้าที่ของผู้ออกหุ้นกู้สำหรับหุ้นกู้ระยะยาวจำนวน 213 ล้านบาท (ยกเลิกการเรียกให้หุ้นกู้ถึงกำหนดชำระโดยพลัน (Cross and Call Default))

ณ วันที่ 30 กันยายน 2568 หุ้นกู้ระยะยาวจำนวน 422 ล้านบาท ค้ำประกันโดยหุ้นสามัญของเจทีเอสที่ถือโดยบริษัทย่อยแห่งหนึ่ง จำนวน 18 ล้านหุ้น ตามเงื่อนไขที่กำหนดให้หลักทรัพย์ค้ำประกันมีมูลค่าไม่ต่ำกว่า 1.25 เท่าของมูลค่าหุ้นกู้ที่เสนอขายได้ ณ วันที่ออกหุ้นกู้ และมีข้อกำหนดว่าด้วยหน้าที่ของผู้ออกหุ้นกู้ ซึ่งรวมถึงข้อกำหนดเรื่องการดำรงอัตราส่วนทางการเงิน และหุ้นกู้ระยะยาวจำนวน 213 ล้านบาท ค้ำประกันโดยบริษัทฯ

15.	ส่วนงานดำเนินงาน

กลุ่มบริษัทจัดโครงสร้างองค์กรเป็นหน่วยธุรกิจตามประเภทของการบริการ ในระหว่างงวดไม่มีการเปลี่ยนแปลงโครงสร้างของส่วนงานดำเนินงานที่รายงาน

ข้อมูลรายได้และกำไรของส่วนงานของกลุ่มบริษัทมีดังต่อไปนี้

ในระหว่างงวดเก้าเดือนสิ้นสุดวันที่ 30 กันยายน 2568 กลุ่มบริษัทมีรายได้จากลูกค้ารายใหญ่จำนวนหนึ่งรายเป็นจำนวนประมาณ 758 ล้านบาท

16.	ทุนเรือนหุ้น/ หุ้นทุนซื้อคืน

ในระหว่างงวด บริษัทฯ ไม่มีการจำหน่ายหุ้นทุนซื้อคืนซึ่งได้ครบกำหนดระยะเวลาการจำหน่ายแล้วในวันที่ 24 มีนาคม 2568 จึงได้ตัดหุ้นทุนซื้อคืนที่ไม่ได้จำหน่ายทั้งจำนวนและจดทะเบียนลดทุนกับกระทรวงพาณิชย์แล้วเมื่อวันที่ 11 เมษายน 2568 นอกจากนี้ บริษัทฯ ได้โอนกลับกำไรสะสมสำหรับหุ้นทุนซื้อคืนทั้งจำนวนหลังจากที่ได้ลดทุนจากการตัดหุ้นทุนซื้อคืนดังกล่าวแล้ว

17.	ใบสำคัญแสดงสิทธิที่จะซื้อหุ้นสามัญ

ในเดือนมีนาคม 2568 ผู้ถือใบสำคัญแสดงสิทธิที่จะซื้อหุ้นสามัญ (JAS-W4) จำนวน 5,000 หน่วย ได้ใช้สิทธิในการซื้อหุ้นสามัญจำนวน 5,000 หุ้น ในราคาใช้สิทธิ 3 บาทต่อหุ้น คิดเป็นจำนวนเงิน 15,000 บาท บริษัทฯ ได้จดทะเบียนเพิ่มทุนกับกระทรวงพาณิชย์ในวันที่ 17 เมษายน 2568 และมี “ส่วนเกินมูลค่า                หุ้นสามัญ” ตามที่ได้แสดงไว้ในงบการเปลี่ยนแปลงส่วนของผู้ถือหุ้นสำหรับงวดปัจจุบัน

ณ วันที่ 30 กันยายน 2568 ยอดคงเหลือของใบสำคัญแสดงสิทธิที่ยังมิได้ใช้สิทธิมีจำนวน 4,145,924,626 หน่วย

18.	กำไร (ขาดทุน) ต่อหุ้น

กำไร (ขาดทุน) ต่อหุ้นขั้นพื้นฐานคำนวณโดยหารกำไร (ขาดทุน) สำหรับงวดที่เป็นของผู้ถือหุ้นของบริษัทฯ (ไม่รวมกำไรขาดทุนเบ็ดเสร็จอื่น) ด้วยจำนวนถัวเฉลี่ยถ่วงน้ำหนักของหุ้นสามัญที่ถือโดยบุคคลภายนอกที่ออกอยู่ในระหว่างงวดโดยสุทธิจากหุ้นสามัญซื้อคืนที่ถือโดยบริษัทฯ

กำไรต่อหุ้นปรับลดคำนวณโดยหารกำไรสำหรับงวดที่เป็นของผู้ถือหุ้นของบริษัทฯ (ไม่รวมกำไรขาดทุนเบ็ดเสร็จอื่น) ด้วยผลรวมของจำนวนถัวเฉลี่ยถ่วงน้ำหนักของหุ้นสามัญที่ถือโดยบุคคลภายนอกที่ออกอยู่ในระหว่างงวดโดยสุทธิจากหุ้นสามัญซื้อคืนที่ถือโดยบริษัทฯ กับจำนวนถัวเฉลี่ยถ่วงน้ำหนักของ                                 หุ้นสามัญที่บริษัทฯ อาจต้องออกเพื่อแปลงหุ้นสามัญเทียบเท่าปรับลดทั้งสิ้นให้เป็นหุ้นสามัญ โดยสมมติว่าได้มีการแปลงเป็นหุ้นสามัญ ณ วันต้นงวดหรือ ณ วันออกหุ้นสามัญเทียบเท่า

บริษัทฯ ไม่ได้แสดงกำไรต่อหุ้นปรับลดสำหรับงวดสามเดือนและเก้าเดือนสิ้นสุดวันที่ 30 กันยายน 2568 เนื่องจากราคาใช้สิทธิของใบสำคัญแสดงสิทธิที่จะซื้อหุ้นสามัญของบริษัทฯ มีราคาสูงกว่าราคาตลาด                     ถัวเฉลี่ยของหุ้นสามัญสำหรับงวด

19.	ภาระผูกพันและหนี้สินที่อาจเกิดขึ้น

19.1	ภาระผูกพันเกี่ยวกับรายจ่ายฝ่ายทุน

ณ วันที่ 30 กันยายน 2568 บริษัทย่อยมีภาระผูกพันเกี่ยวกับรายจ่ายฝ่ายทุนที่เกี่ยวข้องกับการปรับปรุงอาคารและซื้ออุปกรณ์เป็นจำนวน 5 ล้านบาท และ 1 ล้านเหรียญสหรัฐฯ

19.2	ภาระผูกพันเกี่ยวกับสัญญาบริการและสัญญาให้สิทธิ

ณ วันที่ 30 กันยายน 2568 บริษัทฯ และบริษัทย่อยมีภาระผูกพันเกี่ยวกับสัญญาบริการและสัญญาให้สิทธิ                                   ในการเผยแพร่คอนเทนต์ต่าง ๆ ที่จะต้องจ่ายชำระในอนาคต (ไม่รวมค่าสิทธิถ่ายทอดฟุตบอลพรีเมียร์ลีกและเอฟเอคัพตามที่กล่าวไว้ในหมายเหตุประกอบงบการเงินระหว่างกาลข้อ 7) จำนวนรวม 80 ล้านบาท และ 3 ล้านเหรียญสหรัฐฯ อายุของสัญญามีระยะเวลาตั้งแต่ 1 ถึง 3 ปี

19.3 	ณ วันที่ 30 กันยายน 2568 บริษัทย่อยมีภาระผูกพันจากการที่ธนาคารออกหนังสือค้ำประกันการประมูลงานและการปฏิบัติตามสัญญาเป็นจำนวนเงิน 58 ล้านบาท ในนามของบริษัทย่อย

19.4	คดีฟ้องร้อง ข้อพิพาท และหนี้สินที่อาจเกิดขึ้น

ในงวดปัจจุบัน ไม่มีการเปลี่ยนแปลงที่สำคัญเกี่ยวกับคดีฟ้องร้อง ข้อพิพาท และหนี้สินที่อาจเกิดขึ้น 
ตามที่ได้เปิดเผยไว้ในหมายเหตุประกอบงบการเงินข้อ 34.4 ข้อ 34.5 และข้อ 34.6 ในงบการเงินประจำปี 2567

ฝ่ายบริหารของกลุ่มบริษัทเชื่อว่า ผลของคดีฟ้องร้องและข้อพิพาทดังกล่าวจะไม่มีผลกระทบอย่างเป็นสาระสำคัญต่องบการเงินของกลุ่มบริษัท

19.5	ใบอนุญาตประกอบกิจการโทรคมนาคมและกิจการกระจายเสียงหรือโทรทัศน์

บริษัทย่อย 5 แห่ง ได้รับใบอนุญาตประกอบกิจการโทรคมนาคมและกิจการกระจายเสียงหรือโทรทัศน์
จากสำนักงานคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ (“กสทช.”) โดยมีรายละเอียดดังต่อไปนี้

20.	มูลค่ายุติธรรมของเครื่องมือทางการเงิน

เนื่องจากเครื่องมือทางการเงินส่วนใหญ่ของกลุ่มบริษัทจัดอยู่ในประเภทระยะสั้นหรือมีอัตราดอกเบี้ยใกล้เคียงกับอัตราดอกเบี้ยในตลาด กลุ่มบริษัทจึงประมาณมูลค่ายุติธรรมของเครื่องมือทางการเงินใกล้เคียงกับมูลค่าตามบัญชีที่แสดงในงบฐานะการเงิน

ไม่มีการเปลี่ยนวิธีการและสมมติฐานที่ใช้ในการประมาณมูลค่ายุติธรรมของเครื่องมือทางการเงินและ                          ไม่มีการโอนรายการระหว่างลำดับชั้นของมูลค่ายุติธรรมในระหว่างงวดปัจจุบัน

21.	เหตุการณ์ภายหลังรอบระยะเวลารายงาน

เมื่อวันที่ 22 ตุลาคม 2568 ที่ประชุมวิสามัญผู้ถือหุ้นของพีเอมีมติอนุมัติให้พีเอเพิ่มทุนจดทะเบียน                          เพื่อรองรับการดำเนินธุรกิจในอนาคต จำนวน 900 ล้านบาท จากเดิมจำนวน 1,600 ล้านบาท เป็น 2,500 ล้านบาท โดยการออกหุ้นสามัญเพิ่มทุนจำนวน 90 ล้านหุ้น มูลค่าที่ตราไว้หุ้นละ 10 บาท โดยให้ผู้ถือหุ้นเดิมลงทุนในหุ้นสามัญเพิ่มทุนดังกล่าวในอัตราส่วน 1 หุ้นเดิมต่อ 0.5625 หุ้นใหม่

22.	การอนุมัติงบการเงินระหว่างกาล

งบการเงินระหว่างกาลนี้ได้รับอนุมัติให้ออกโดยคณะกรรมการบริษัทฯ เมื่อวันที่ 12 พฤศจิกายน 2568

| (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินรวม | งบการเงินรวม | งบการเงินรวม |

|  | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน |

|  | 2568 | 2567 | 2568 | 2567 |

| รายการธุรกิจกับบริษัทที่เกี่ยวข้องกัน |  |  |  |  |

| รายได้จากการขายและการบริการ | 2 | 3 | 8 | 6 |

| ต้นทุนขายและบริการ | 139 | 140 | 336 | 428 |

| ค่าเช่าจ่าย | 5 | 5 | 16 | 14 |

|  |  |  |  |  |

| (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ |

|  | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน |

|  | 2568 | 2567 | 2568 | 2567 |

| รายการธุรกิจกับบริษัทย่อย |  |  |  |  |

| (ตัดออกจากงบการเงินรวมแล้ว) |  |  |  |  |

| ค่าจัดการรับ | 3 | 3 | 9 | 9 |

| รายได้ค่าเช่าและค่าบริการอื่น | 6 | 5 | 17 | 15 |

| รายได้เงินปันผล | - | - | - | 1,850 |

| รายได้ดอกเบี้ย | 33 | 27 | 100 | 97 |

| ค่าใช้จ่ายอื่น | 46 | 9 | 65 | 27 |

| ดอกเบี้ยจ่าย | 2 | 3 | 8 | 9 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 30 กันยายน 2568 | 31 ธันวาคม 2567 | 30 กันยายน 2568 | 31 ธันวาคม 2567 |

|  |  | (ตรวจสอบแล้ว) |  | (ตรวจสอบแล้ว) |

| ลูกหนี้การค้า - กิจการที่เกี่ยวข้องกัน (หมายเหตุ 3) |  |  |  |  |

| บริษัทที่เกี่ยวข้องกัน (มีผู้ถือหุ้นร่วมกัน) | 36 | 6 | 24 | - |

| ลูกหนี้หมุนเวียนอื่น - กิจการที่เกี่ยวข้องกัน    (หมายเหตุ 3) |  |  |  |  |

| บริษัทย่อย | - | - | 428 | 340 |

| หัก: ค่าเผื่อผลขาดทุนด้านเครดิตที่คาดว่าจะเกิดขึ้น | - | - | (152) | (152) |

| ลูกหนี้หมุนเวียนอื่น - กิจการที่เกี่ยวข้องกัน - สุทธิ | - | - | 276 | 188 |

| สินทรัพย์ที่เกิดจากสัญญา - รายได้ที่ยังไม่ได้    เรียกชำระ - กิจการที่เกี่ยวข้องกัน |  |  |  |  |

| บริษัทที่เกี่ยวข้องกัน (มีผู้ถือหุ้นร่วมกัน) | - | 1 | - | - |

| เจ้าหนี้การค้า - กิจการที่เกี่ยวข้องกัน    (หมายเหตุ 11) |  |  |  |  |

| บริษัทที่เกี่ยวข้องกัน (มีผู้ถือหุ้นร่วมกัน) | 58 | - | 16 | - |

| เจ้าหนี้หมุนเวียนอื่น - กิจการที่เกี่ยวข้องกัน    (หมายเหตุ 11) |  |  |  |  |

| บริษัทย่อย | - | - | 61 | 46 |

| เงินมัดจำรับจากลูกค้า - กิจการที่เกี่ยวข้องกัน |  |  |  |  |

| บริษัทย่อย | - | - | 7 | 7 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ |

|  | ยอดคงเหลือ |  |  | ยอดคงเหลือ |

|  | ณ วันที่ |  |  | ณ วันที่ |

|  | 1 มกราคม | การเคลื่อนไหวในระหว่างงวด | การเคลื่อนไหวในระหว่างงวด | 30 กันยายน |

|  | 2568 | เพิ่มขึ้น | ลดลง | 2568 |

| เงินให้กู้ยืมระยะสั้นแก่บริษัทย่อย |  |  |  |  |

| บริษัท จัสมิน ซับมารีน เทเลคอมมิวนิเคชั่นส์ จำกัด | 2,183 | 125 | - | 2,308 |

| บริษัท แจส ทีวี จำกัด | 1,339 | 165 | - | 1,504 |

| บริษัท จัสมิน เทคโนโลยี โซลูชั่น จำกัด (มหาชน) | 370 | - | (370) | - |

| บริษัท พรีเมียม แอสเซท จำกัด | 265 | 255 | (200) | 320 |

| รวม | 4,157 | 545 | (570) | 4,132 |

| หัก: ค่าเผื่อผลขาดทุนด้านเครดิตที่คาดว่าจะเกิดขึ้น | (939) | - | - | (939) |

| เงินให้กู้ยืมระยะสั้นแก่บริษัทย่อย - สุทธิ | 3,218 | 545 | (570) | 3,193 |

| เงินกู้ยืมระยะสั้นจากบริษัทย่อย |  |  |  |  |

| บริษัท เอเซียส รีเยนแนล เซอร์วิส จำกัด | 330 | - | - | 330 |

| บริษัท จัสมิน อินเตอร์เนต จำกัด | 15 | - | - | 15 |

| บริษัท ไทย ลองดิสแทนส์ เทเลคอมมิวนิเคชั่นส์ จำกัด | 10 | - | - | 10 |

| บริษัท จัสกรีน จำกัด | 65 | - | - | 65 |

| บริษัท อคิวเมนท์ จำกัด | 130 | - | (25) | 105 |

| รวม | 550 | - | (25) | 525 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 2568 | 2567 | 2568 | 2567 |

| ผลประโยชน์ระยะสั้น | 30 | 27 | 11 | 9 |

| ผลประโยชน์หลังออกจากงาน | 3 | 1 | - | - |

| รวม | 33 | 28 | 11 | 9 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 2568 | 2567 | 2568 | 2567 |

| ผลประโยชน์ระยะสั้น | 110 | 81 | 40 | 28 |

| ผลประโยชน์หลังออกจากงาน | 8 | 6 | 2 | 2 |

| ผลประโยชน์เมื่อเลิกจ้าง | 3 | 49 | - | 41 |

| รวม | 121 | 136 | 42 | 71 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 30 กันยายน 2568 | 31 ธันวาคม 2567 | 30 กันยายน 2568 | 31 ธันวาคม 2567 |

|  |  | (ตรวจสอบแล้ว) |  | (ตรวจสอบแล้ว) |

| ลูกหนี้การค้า - กิจการที่เกี่ยวข้องกัน |  |  |  |  |

| อายุหนี้คงค้างนับจากวันที่ถึงกำหนดชำระ |  |  |  |  |

| ยังไม่ถึงกำหนดชำระ | 25 | 1 | 24 | - |

| ค้างชำระ |  |  |  |  |

| ไม่เกิน 3 เดือน | 3 | 2 | - | - |

| 3 - 6 เดือน | 2 | 3 | - | - |

| 6 - 12 เดือน | 5 | - | - | - |

| มากกว่า 12 เดือน | 1 | - | - | - |

| รวม (หมายเหตุ 2) | 36 | 6 | 24 | - |

| ลูกหนี้การค้า - กิจการที่ไม่เกี่ยวข้องกัน |  |  |  |  |

| อายุหนี้คงค้างนับจากวันที่ถึงกำหนดชำระ |  |  |  |  |

| ยังไม่ถึงกำหนดชำระ | 167 | 174 | - | - |

| ค้างชำระ |  |  |  |  |

| ไม่เกิน 3 เดือน | 44 | 74 | - | - |

| 3 - 6 เดือน | 3 | 25 | - | - |

| 6 - 12 เดือน | 9 | 3 | - | - |

| มากกว่า 12 เดือน | 2,744 | 2,753 | - | - |

| รวม | 2,967 | 3,029 | - | - |

| หัก:	ค่าเผื่อผลขาดทุนด้านเครดิตที่คาดว่าจะเกิดขึ้น | (212) | (222) | - | - |

| สุทธิ | 2,755 | 2,807 | - | - |

| รวมลูกหนี้การค้า - สุทธิ | 2,791 | 2,813 | 24 | - |

| ลูกหนี้หมุนเวียนอื่น |  |  |  |  |

| ลูกหนี้หมุนเวียนอื่น - กิจการที่เกี่ยวข้องกัน                        (หมายเหตุ 2) | - | - | 428 | 340 |

| ลูกหนี้หมุนเวียนอื่น - กิจการที่ไม่เกี่ยวข้องกัน | 2,622 | 174 | 3 | 178 |

| รวม | 2,622 | 174 | 431 | 518 |

| หัก: ค่าเผื่อผลขาดทุนด้านเครดิตที่คาดว่าจะเกิดขึ้น | - | - | (152) | (152) |

| รวมลูกหนี้หมุนเวียนอื่น - สุทธิ | 2,622 | 174 | 279 | 366 |

| รวมลูกหนี้การค้าและลูกหนี้หมุนเวียนอื่น - สุทธิ | 5,413 | 2,987 | 303 | 366 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 30 กันยายน 2568 | 31 ธันวาคม 2567 | 30 กันยายน 2568 | 31 ธันวาคม 2567 |

|  |  | (ตรวจสอบแล้ว) |  | (ตรวจสอบแล้ว) |

| ตราสารหนี้ที่วัดมูลค่าด้วยราคาทุนตัดจำหน่าย |  |  |  |  |

| เงินฝากประจำและตั๋วเงินฝาก | 6 | 6 | - | - |

| ตราสารทุนที่กำหนดให้วัดมูลค่าด้วยมูลค่ายุติธรรมผ่านกำไรขาดทุนเบ็ดเสร็จอื่น |  |  |  |  |

| ตราสารทุนที่อยู่ในความต้องการของตลาด | - | 406 | - | 210 |

| รวม | 6 | 412 | - | 210 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินเฉพาะกิจการ | งบการเงินเฉพาะกิจการ |

|  | 30 กันยายน 2568 | 31 ธันวาคม 2567 |

|  |  | (ตรวจสอบแล้ว) |

| ราคาทุน | 9,327 | 9,147 |

| หัก: ค่าเผื่อการด้อยค่าของเงินลงทุน | (636) | (636) |

| เงินลงทุนในบริษัทย่อย - สุทธิ | 8,691 | 8,511 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินเฉพาะกิจการ |

| มูลค่าสุทธิตามบัญชี ณ วันที่ 1 มกราคม 2568 | 2,814 | 15 |

| ซื้อเพิ่มระหว่างงวด - ราคาทุน | 276 | 4 |

| จำหน่ายระหว่างงวด - มูลค่าสุทธิตามบัญชี                              ณ วันที่จำหน่าย | (10) | - |

| ค่าเสื่อมราคาสำหรับงวด | (237) | (6) |

| มูลค่าสุทธิตามบัญชี ณ วันที่ 30 กันยายน 2568 | 2,843 | 13 |



|  |  | (หน่วย: ล้านบาท) |

|  | งบการเงินรวม | งบการเงินเฉพาะกิจการ |

| มูลค่าสุทธิตามบัญชี ณ วันที่ 1 มกราคม 2568 | 1,294 | 1,036 |

| เพิ่มขึ้นจากการขุดระหว่างงวด | 104 | - |

| ซื้อเพิ่มระหว่างงวด | 82 | 63 |

| จำหน่ายระหว่างงวด - มูลค่าสุทธิตามบัญชี ณ วันที่จำหน่าย | (1,457) | (1,095) |

| มูลค่าสุทธิตามบัญชี ณ วันที่ 30 กันยายน 2568 | 23 | 4 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินเฉพาะกิจการ |

| มูลค่าสุทธิตามบัญชี ณ วันที่ 1 มกราคม 2568 | 440 | 8 |

| ซื้อซอฟต์แวร์คอมพิวเตอร์ | 272 | - |

| ค่าตัดจำหน่ายสำหรับงวด | (41) | - |

| มูลค่าสุทธิตามบัญชี ณ วันที่ 30 กันยายน 2568 | 671 | 8 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 30 กันยายน 2568 | 31 ธันวาคม 2567 | 30 กันยายน 2568 | 31 ธันวาคม 2567 |

|  |  | (ตรวจสอบแล้ว) |  | (ตรวจสอบแล้ว) |

| เจ้าหนี้การค้า - กิจการที่เกี่ยวข้องกัน        (หมายเหตุ 2) | 58 | - | 16 | - |

| เจ้าหนี้การค้า - กิจการที่ไม่เกี่ยวข้องกัน | 289 | 393 | - | - |

| เจ้าหนี้หมุนเวียนอื่น - กิจการที่เกี่ยวข้องกัน (หมายเหตุ 2) | - | - | 61 | 46 |

| เจ้าหนี้หมุนเวียนอื่น - กิจการที่ไม่เกี่ยวข้องกัน | 435 | 84 | - | - |

| ค่าใช้จ่ายค้างจ่าย | 81 | 64 | 37 | 8 |

| ต้นทุนโครงการค้างจ่าย | 137 | 141 | - | - |

| รวมเจ้าหนี้การค้าและเจ้าหนี้หมุนเวียนอื่น | 1,000 | 682 | 114 | 54 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินเฉพาะกิจการ |

| มูลค่าสุทธิตามบัญชี ณ วันที่ 1 มกราคม 2568 | 293 | 50 |

| เพิ่มขึ้นระหว่างงวด | 65 | - |

| จำหน่ายระหว่างงวด | (2) | - |

| ค่าเสื่อมราคาสำหรับงวด | (74) | (10) |

| มูลค่าสุทธิตามบัญชี ณ วันที่ 30 กันยายน 2568 | 282 | 40 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินรวม |

|  | 30 กันยายน 2568 | 31 ธันวาคม 2567 |

|  |  | (ตรวจสอบแล้ว) |

| จำนวนเงินที่ต้องจ่ายตามสัญญาเช่า | 295 | 337 |

| หัก: ดอกเบี้ยรอการตัดจำหน่าย | (27) | (30) |

| รวม | 268 | 307 |

| หัก: ส่วนที่ถึงกำหนดชำระภายในหนึ่งปี | (87) | (164) |

| หนี้สินตามสัญญาเช่า - สุทธิ | 181 | 143 |



| (หน่วย: ล้านบาท) | (หน่วย: ล้านบาท) |

|  | งบการเงินรวม |

| ยอดคงเหลือ ณ วันที่ 1 มกราคม 2568 | 307 |

| เพิ่มขึ้นระหว่างงวด | 65 |

| ดอกเบี้ยที่รับรู้ระหว่างงวด | 13 |

| จ่ายค่าเช่าระหว่างงวด | (117) |

| ยอดคงเหลือ ณ วันที่ 30 กันยายน 2568 | 268 |



| (หน่วย: ล้านบาท) | (หน่วย: ล้านบาท) |

|  | งบการเงินรวม |

| ยอดคงเหลือ ณ วันที่ 1 มกราคม 2568 | - |

| บวก:	กู้เพิ่ม | 200 |

| หัก:	จ่ายค่าธรรมเนียมในการกู้ยืมเงิน | (3) |

| ยอดคงเหลือ ณ วันที่ 30 กันยายน 2568 | 197 |

| หัก:	ส่วนที่ถึงกำหนดชำระภายในหนึ่งปี | (29) |

| เงินกู้ยืมระยะยาวจากสถาบันการเงิน -สุทธิ | 168 |



| (หน่วย: ล้านบาท) | (หน่วย: ล้านบาท) |

|  | งบการเงินรวม |

| ยอดคงเหลือ ณ วันที่ 1 มกราคม 2568 | 739 |

| ออกจำหน่ายระหว่างงวด | 213 |

| จ่ายค่าใช้จ่ายในการออกหุ้นกู้ | (6) |

| ตัดจำหน่ายค่าใช้จ่ายในการออกหุ้นกู้รอการตัดจำหน่ายสำหรับงวด | 2 |

| จ่ายคืนหุ้นกู้ | (318) |

| ยอดคงเหลือ ณ วันที่ 30 กันยายน 2568 | 630 |

| หัก: ส่วนที่ถึงกำหนดชำระภายในหนึ่งปี | (422) |

| หุ้นกู้ระยะยาว - สุทธิ | 208 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน | สำหรับงวดสามเดือนสิ้นสุดวันที่ 30 กันยายน |

|  | ส่วนงานธุรกิจสื่อ และคอนเทนต์ | ส่วนงานธุรกิจสื่อ และคอนเทนต์ | ส่วนงานสินทรัพย์ดิจิทัลและเทคโนโลยี โซลูชั่น | ส่วนงานสินทรัพย์ดิจิทัลและเทคโนโลยี โซลูชั่น | ส่วนงานอื่น ๆ | ส่วนงานอื่น ๆ | การตัดรายการบัญชีระหว่างกัน | การตัดรายการบัญชีระหว่างกัน | งบการเงินรวม | งบการเงินรวม |

|  | 2568 | 2567 | 2568 | 2567 | 2568 | 2567 | 2568 | 2567 | 2568 | 2567 |

| รายได้จากการขายและการบริการ |  |  |  |  |  |  |  |  |  |  |

| รายได้จากภายนอก | 356 | 115 | 584 | 582 | 50 | 78 | - | - | 990 | 775 |

| รายได้ระหว่างส่วนงาน | - | - | 4 | 10 | 2 | 26 | (6) | (36) | - | - |

| รายได้ทั้งสิ้น | 356 | 115 | 588 | 592 | 52 | 104 | (6) | (36) | 990 | 775 |

| กำไร (ขาดทุน) จากการดำเนินงานตามส่วนงาน | (407) | (46) | 112 | 182 | 6 | 27 |  |  | (289) | 163 |

| กำไรจากการขายสินทรัพย์สกุลเงินดิจิทัล | - | - | 4 | 110 | - | - |  |  | 4 | 110 |

| กำไรจากการเปลี่ยนแปลงมูลค่าของสินทรัพย์ทางการเงิน                        ที่วัดมูลค่าด้วยมูลค่ายุติธรรมผ่านกำไรหรือขาดทุน | - | - | - | - | - | 252 |  |  | - | 252 |

| ดอกเบี้ยรับจากผลตัดสินคดีพิพาท | 2,619 | - | - | - | - | - |  |  | 2,619 | - |

| รายได้และค่าใช้จ่ายที่ไม่ได้ปันส่วน |  |  |  |  |  |  |  |  | (277) | (265) |

| กำไรก่อนภาษีเงินได้ |  |  |  |  |  |  |  |  | 2,057 | 260 |

| ค่าใช้จ่ายภาษีเงินได้ |  |  |  |  |  |  |  |  | (197) | (15) |

| กำไรสำหรับงวด |  |  |  |  |  |  |  |  | 1,860 | 245 |

| ส่วนของผู้มีส่วนได้เสียที่ไม่มีอำนาจควบคุมของบริษัทย่อย |  |  |  |  |  |  |  |  | 1 | (43) |

| กำไรส่วนที่เป็นของผู้ถือหุ้นของบริษัทฯ |  |  |  |  |  |  |  |  | 1,861 | 202 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน | สำหรับงวดเก้าเดือนสิ้นสุดวันที่ 30 กันยายน |

|  | ส่วนงานธุรกิจสื่อ และคอนเทนต์ | ส่วนงานธุรกิจสื่อ และคอนเทนต์ | ส่วนงานสินทรัพย์ดิจิทัลและเทคโนโลยี โซลูชั่น | ส่วนงานสินทรัพย์ดิจิทัลและเทคโนโลยี โซลูชั่น | ส่วนงานอื่น ๆ | ส่วนงานอื่น ๆ | การตัดรายการบัญชีระหว่างกัน | การตัดรายการบัญชีระหว่างกัน | งบการเงินรวม | งบการเงินรวม |

|  | 2568 | 2567 | 2568 | 2567 | 2568 | 2567 | 2568 | 2567 | 2568 | 2567 |

| รายได้จากการขายและการบริการ |  |  |  |  |  |  |  |  |  |  |

| รายได้จากภายนอก | 554 | 348 | 1,781 | 1,845 | 154 | 273 | - | - | 2,489 | 2,466 |

| รายได้ระหว่างส่วนงาน | - | - | 15 | 37 | 49 | 85 | (64) | (122) | - | - |

| รายได้ทั้งสิ้น | 554 | 348 | 1,796 | 1,882 | 203 | 358 | (64) | (122) | 2,489 | 2,466 |

| กำไร (ขาดทุน) จากการดำเนินงานตามส่วนงาน | (407) | (116) | 361 | 544 | 28 | 108 |  |  | (18) | 536 |

| กำไรจากการขายสินทรัพย์สกุลเงินดิจิทัล | - | - | 81 | 260 | 190 | - |  |  | 271 | 260 |

| กำไรจากการเปลี่ยนแปลงมูลค่าของสินทรัพย์ทางการเงิน                        ที่วัดมูลค่าด้วยมูลค่ายุติธรรมผ่านกำไรหรือขาดทุน | - | - | - | - | - | 252 |  |  | - | 252 |

| ดอกเบี้ยรับจากผลตัดสินคดีพิพาท | 2,619 | - | - | - | - | - |  |  | 2,619 | - |

| รายได้และค่าใช้จ่ายที่ไม่ได้ปันส่วน |  |  |  |  |  |  |  |  | (684) | (497) |

| กำไรก่อนภาษีเงินได้ |  |  |  |  |  |  |  |  | 2,188 | 551 |

| ค่าใช้จ่ายภาษีเงินได้ |  |  |  |  |  |  |  |  | (246) | (96) |

| กำไรสำหรับงวด |  |  |  |  |  |  |  |  | 1,942 | 455 |

| ส่วนของผู้มีส่วนได้เสียที่ไม่มีอำนาจควบคุมของบริษัทย่อย |  |  |  |  |  |  |  |  | (58) | (151) |

| กำไรส่วนที่เป็นของผู้ถือหุ้นของบริษัทฯ |  |  |  |  |  |  |  |  | 1,884 | 304 |



|  | จำนวนหุ้นสามัญ | จำนวนเงิน |

|  | (หุ้น) | (ล้านบาท) |

| ทุนจดทะเบียน |  |  |

| ณ วันที่ 1 มกราคม 2568 | 12,738,850,923 | 6,369 |

| ลดทุนจากการตัดหุ้นทุนซื้อคืน | (300,746,366) | (150) |

| ณ วันที่ 30 กันยายน 2568 | 12,438,104,557 | 6,219 |

|  |  |  |

|  | จำนวนหุ้นสามัญ | จำนวนเงิน |

|  | (หุ้น) | (ล้านบาท) |

| ทุนที่ออกและชำระเต็มมูลค่าแล้ว |  |  |

| ณ วันที่ 1 มกราคม 2568 | 8,592,816,071 | 4,296 |

| ลดทุนจากการตัดหุ้นทุนซื้อคืน | (300,746,366) | (150) |

| เพิ่มทุนจากการใช้สิทธิตามใบสำคัญแสดงสิทธิ                JAS-W4 (หมายเหตุ 17) | 5,000 | - |

| ณ วันที่ 30 กันยายน 2568 | 8,292,074,705 | 4,146 |



| บริษัท | ประเภทใบอนุญาต | บริการที่ได้รับอนุญาต | ระยะเวลา |

| บริษัท อคิวเมนท์ จำกัด | โทรคมนาคมแบบที่สองที่ไม่มีโครงข่ายเป็นของตัวเอง | บริการสื่อสารผ่านดาวเทียมที่ใช้จานสายอากาศ                          ขนาดเล็ก | 25 เมษายน 2568 - 22 มิถุนายน 2573 (ต่ออายุจากเดิม 22 มิถุนายน 2563 - 22 มิถุนายน 2568) |

| บริษัท จัสมิน อินเตอร์เนต จำกัด | โทรคมนาคมแบบที่หนึ่ง | บริการขายต่อบริการโทรคมนาคมและบริการอินเทอร์เน็ต | 25 เมษายน 2568 - 22 มิถุนายน 2573 (ต่ออายุจากเดิม 22 มิถุนายน 2563 - 22 มิถุนายน 2568) |

| บริษัท จัสเทล เน็ทเวิร์ค จำกัด | โทรคมนาคมแบบที่หนึ่ง | บริการอินเทอร์เน็ต | 25 เมษายน 2568 - 22 มิถุนายน 2573 (ต่ออายุจากเดิม 22 มิถุนายน 2563 - 22 มิถุนายน 2568) |

|  | โทรคมนาคมแบบที่สอง | บริการวงจรเช่าภายในและระหว่างประเทศ และอินเทอร์เน็ตเกตเวย์ระหว่างประเทศ | 25 เมษายน 2568 - 15 มิถุนายน 2573  (ต่ออายุจากเดิม 15 มิถุนายน 2563 - 15 มิถุนายน 2568) |

|  | โทรคมนาคมแบบที่สาม | บริการวงจรเช่าส่วนบุคคลระหว่างประเทศ | 18 พฤศจิกายน 2567 - 17 พฤศจิกายน 2582 (ต่ออายุจากเดิม 30 มิถุนายน 2563 - 17 พฤศจิกายน 2567) |

| บริษัท จัสมิน เทคโนโลยี โซลูชั่น จำกัด (มหาชน) | โทรคมนาคมแบบที่หนึ่ง | บริการอินเทอร์เน็ต | 21 ธันวาคม 2564 - 21 ธันวาคม 2569 |

| บริษัท แจสทีวี จำกัด | โครงข่ายกระจายเสียงหรือโทรทัศน์ที่ไม่ใช้คลื่นความถี่ระดับชาติ | บริการโครงข่ายกระจายเสียงหรือโทรทัศน์ที่ไม่ใช้คลื่นความถี่ระดับชาติ | 29 กรกฎาคม 2563 - 28 กรกฎาคม 2578 |